# **ინფორმაცია**

# **საქართველოს 2019 წლის სახელმწიფო ბიუჯეტის პროექტზე საქართველოს პარლამენტისა და სახელმწიფო აუდიტის სამსახურის რეკომენდაციების გათვალისწინების თაობაზე**

| **რეკომენდაცია** | **რეკომენდაციის გათვალისწინების შესაძლებლობა** |
| --- | --- |
| **საფინანსო-საბიუჯეტო კომიტეტი** |
| საფინანსო-საბიუჯეტო კომიტეტი კვლავ მიზანშეწონილად მიიჩნევს ყურადღება გამახვილდეს იმ შენიშვნებზე და წინადადებებზე, რომლებიც დაფიქსირდა ბიუჯეტის პროექტის პირველი ვარიანტის მიმართ კომიტეტის დასკვნაში. ამასთან, **მნიშვნელოვანია, რომ სახელმწიფო საწარმოების ფინანსური მდგომარეობის შესახებ ინფორმაცია წარმოდგენილი იყოს ბიუჯეტის გადამუშავებულ ვარიანტში.** შესაბამისად, საქართველოს ფინანსთა სამინისტრომ უნდა გამოძებნოს შესაძლებლობა და მომავალ წლებში მაინც აღნიშნული მასალის მომზადების პროცესი დაიწყოს შედარებით ადრე, ვიდრე ოქტომბრის ბოლოა და **წარმოდგენილ იქნეს იგი არა საბოლოო, არამედ ბიუჯეტის გადამუშავებულ ვარიანტთან ერთად.** | **გათვალისწინებულია**ამ მომენტისთვის, საქართველოს ფინანსთა სამინისტრო ფისკალური რისკების ანალიზის დოკუმენტისთვის ინფორმაციას მოიპოვებს სახელმწიფო საწარმოების მაკონტროლებელი სამინისტროებისა და უწყებებისგან ოფიციალური კორესპონდენციით მოთხოვნის გზით.აღსანიშნავია, რომ „ბუღალტრული აღრიცხვის, ანგარიშგებისა და აუდიტის შესახებ“ საქართველოს კანონის შესაბამისად I-III კატეგორიის საწარმოები ბუღალტრული აღრიცხვის, ანგარიშგებისა და აუდიტის ზედამხედველობის სამსახურს წარუდგენენ კანონით დადგენილი ფინანსურ ანგარიშგებას, მმართველობის ანგარიშგებას, სახელმწიფოს მიმართ განხორციელებულ გადახდების შესახებ ანგარიშგებას და კანონით გათვალისწინებულ შემთხვევებში აუდიტორული დასკვნას არაუგვიანეს საანგარიშგებო პერიოდის მომდევნო წლის 1 ოქტომბრისა. არსებული პრაქტიკით სახელმწიფო საწარმოების უმეტესობა მაქსიმალურად იყენებს კანონით დადგენილ ვადას და შესაბამისად ფისკალური რისკების დოკუმენტის მომზადებისთვის საჭირო ინფორმაციის ძირითადი ნაწილის შეგროვება ხორციელდება 1 ოქტომბრის შემდგომ პერიოდში, რაც თავის მხრივ შეუძლებელს ხდის სახელმწიფო ბიუჯეტის პროექტის პირველი და მეორე წარდგენებისთვის.სახელმწიფო საწარმოების მიერ საქართველოს ფინანსთა სამინისტროში ფისკალური რისკების ანალიზის განხორციელების მიზნით ფინანსური ინფორმაციის წარმოდგენა არ არის დარეგულირებული სამართლებრივი აქტით. ამასთან, სამინისტრო განაგრძობს მუშაობას IMF-ის ტექნიკური მხარდაჭერის მისიასთან, სადაც განიხილება საკანონმდებლო/მარეგულირებელი ცვლილებების საჭიროება, რომლის საბოლოო მიზანი იქნება სახელმწიფო საწარმოების ფინანსური შედეგების გაუმჯობესება და კონტროლის მექანიზმების დახვეწა, მათგან მომდინარე ფისკალური რისკების დროული იდენტიფიცირება და მართვა. |
| **პენსიის ზრდა,** ასაკობრივი პენსიის მიმღებთან, მკვეთრად გამოხატულ და 0-18 წლამდე შშმ პირების გარდა, **შეეხოს მნიშვნელოვნად გამოხატულ შშმ პირებსაც და გაეზარდოთ პენსია მინიმუმ იმავე ოდენობით რაც ასაკით პენსიონერებს**  | **გათვალისწინებულია**18.0 მლნ ლარი გათვალისწინებულია მნიშვნელოვნად შეზღუდული შესაძლებლობის მქონე პირების სოციალური დახმარებების 20 ლარით გაზრდის დასაფინანსებლად. |
| **ადამიანის უფლებათა დაცვისა და სამოქალაქო ინტეგრაციის კომიტეტი** |
| „სოციალური მუშაობის შესახებ“ საქართველოს კანონით გათვალისწინებული სერტიფიცირების გავლის შესაძლებლობის უზრუნველყოფის მიზნით, ამავე კანონის 64-ე მუხლის მე-4 პუნქტის საფუძველზე უნდა განხორციელდეს საქართველოს განათლების, მეცნიერების, კულტურისა და სპორტის სამინისტროს დაფინანსების გაზრდა მიზნობრივი პროგრამებისთვის. სულ გადასამზადებელია 115 სოციალური მუშაკი და აღნიშნული სერტიფიცირების პროგრამის უზრუნველსაყოფად **საქართველოს განათლების, მეცნიერების, კულტურისა და სპორტის სამინისტროს 2019 წლის ბიუჯეტი უნდა გაიზარდოს 120 000 ლარით.** | **გათვალისწინებულია**სამინისტროს დაფინანსება წინა ვერსიასთან შედარებით გაზრდილია 31.4 მლნ ლარით და შეადგენს 3 968.4 მლნ ლარს, რომლის ფარგლებში განხორციელდება სოციალური მუშაკების გადამზადება. |
| „სოციალური მუშაობის შესახებ“ საქართველოს კანონის 64-ე მუხლის მე-2 პუნქტის საფუძველზე საჭიროა გაიზარდოს სოციალურ მუშაკთა რაოდენობა საქართველოს **საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროში,** რაც გულისხმობს 28 ახალი კადრის მიღებას და რისთვისაც საჭიროა აღნიშნული **სამინისტროს 2019 წლის ბიუჯეტი გაიზარდოს 400 000 ლარით.** | **გათვალისწინებულია**საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს დაემატა შესაბამისი საშტატო ერთეულები და ასიგნებები. |
| **სსიპ იურიდიული დახმარების სამსახურის 2019 წლის დაფინანსება დამატებით გაიზარდოს 100 000 ლარით და გახდეს 6,5 მლნ ლარი.** პარლამენტის მიერ 2018 წლის 30 მაისს მიღებული NN2388-IIს კანონის თანახმად, რომელიც 2019 წლის 1 იანვრიდან უნდა ამოქმედდეს, იზრდება იურიდიული დახმარების სამსახურის მანდატი. იურიდიული დახმარების შესახებ საქართველოს კანონში შეტანილი ცვლილების თანახმად, უფასო იურიდიული დახმარება არასრულწლოვანი მოწმის გარდა, ასევე გათვალისწინებულია არასრულწლოვანი გამოსაკითხი პირისთვისაც. ამასთან, განსახორციელებელი საკანონმდებლო ცვლილების თანახმად, უფასო იურიდიული დახმარების დანიშვნის საფუძვლებს დაემატა შემთხვევები, როცა არასრულწლოვან გამოსაკითხ პირს/მოწმეს ეძლევა უფასო იურიდიული დახმარებით სარგებლობის უფლება, და გადახდისუუნარობის გარდა, ეს იქნება ის შემთხვევები, როდესაც არასრულწლოვანი საქართველოს სისხლის სამართლის კოდექსის XIX („დანაშაული სიცოცხლის წინააღმდეგ“), XX („დანაშაული ჯანმრთელობის წინააღმდეგ“), XXII („დანაშაული სქესობრივი თავისუფლებისა და ხელშეუხებლობის წინააღმდეგ”) თავებით და 1441 - 1443 მუხლებით გათვალისწინებული დანაშაულის („წამება“; „წამების მუქარა“; „დამამაცირებელი ან არაადამიანური მოპყრობა“) საქმეზე გამოსაკითხი პირი/მოწმეა. სამსახურის მანდატის ზრდასთან ერთად გასათვალისწინებელია ის ფაქტიც, რომ ოჯახში ძალადობისა და ოჯახური დანაშაულის წინააღმდეგ ეფექტიანი ბრძოლის მიზნით, განიხილება დაზარალებულ პირთა დაკითხვისას მოძალადე ბრალდებულის სასამართლო სხდომის დარბაზიდან დროებით გაყვანის მექანიზმის გამოყენებაც. ასეთ შემთხვევაში, დაცვის უფლების შეუფერხებლად განხორციელების მიზნით აუცილებელი იქნება დაკითხვის პროცესში ბრალდებულის ადვოკატის მონაწილეობა. იმის გათვალისწინებით, რომ ოჯახში ძალადობისა და ოჯახური დანაშაულების რაოდენობა მზარდი ტენდენციით ხასიათდება, ასევე თუ იმასაც მივიღებთ მხედველობაში, რომ ყველა ბრალდებულს არ ჰყავს ხელშეკრულების საფუძველზე აყვანილი ადვოკატი, უდავოდ მოსალოდნელია იურიდიული დახმარების სამსახურის დატვირთვის გაზრდა. შესაბამისად, აუცილებელია სსიპ იურიდიული დახმარების სამსახურის 2019 წლის ბიუჯეტის დაფინანსების გაზრდა აღნიშნული თანხით. | სსიპ - იურიდიული დახმარების სამსახურს 2018 წელს 2017 წელთან შედარებით ასიგნებები გაეზარდა დაახლოებით 1.5 მლნ ლარით და განისაზღვრა 6.4 მლნ ლარით, თუმცა 11 თვის საკასო ათვისების გათვალისწინებით (4.7 მლნ ლარი), მოსალოდნელია რომ მიმდინარე წელს სამსახური ვერ აითვისებს დაახლოებით 1 მლნ ლარს, რაც სრულიად საკმარისია სამსახურისთვის დაკისრებული ფუნქციების შესრულებისათვის. აღნიშნულიდან გამომდინარე ამ ეტაპზე სამსახურის ბიუჯეტის გაზრდის საჭიროება არ არსებობს. (აღნიშნული საკითხი განხილულ იქნა და შეთანხმდა კომიტეტის სამუშაო შეხვედრაზე). |
| „ქალთა მიმართ ძალადობის ან/და ოჯახში ძალადობის აღკვეთის, ძალადობის მსხვერპლთა დაცვისა და დახმარების შესახებ“ საქართველოს კანონის მე-10 მუხლის მე-7 პუნქტის თანახმად, „დამცავი ორდერი შეიძლება ითვალისწინებდეს მოძალადის მიერ ძალადობრივი დამოკიდებულებისა და ქცევის შეცვლაზე ორიენტირებული სავალდებულო სწავლების კურსის გავლას“. აღნიშნული ჩანაწერი დღეის მდგომარეობით პრაქტიკულად არ გამოიყენება, რადგანაც არ არსებობს შესაბამისი ხანგრძლივობის კურსი და არ არის განსაზღვრული ამ კურსის განმახორციელებელი უწყება. მიზანშეწონილია, რომ აღნიშნული კურსის გავლა მოძალადისთვის იყოს სავალდებულო, რაც არსებით გარდატეხას შეიტანს ოჯახში ძალადობისა და ქალთა მიმართ ძალადობის პრობლემის მოგვარების საქმეში. გასათვალისწინებელია, რომ მოძალადის მიერ ძალადობრივი დამოკიდებულებისა და ქცევის შეცვლაზე ორიენტირებული სავალდებულო სწავლების კურსის გავლის შესაძლებლობას კანონმდებლობა ითვალისწინებს არა მხოლოდ დამცავი ორდერის გამოცემის, არამედ ოჯახური დანაშაულისთვის პირობითი მსჯავრის დანიშვნის შემთხვევებშიც. აღნიშნული კურსის გავლა გათვალისწინებულია ასევე პატიმრობის კოდექსით, რომლის 118-ე მუხლის მე-7 პუნქტის თანახმად, „ოჯახური დანაშაულის ჩამდენი პირის რეაბილიტაციის მიზნით, სამსახურის ორგანიზებით ტარდება ძალადობრივი დამოკიდებულებისა და ქცევის შეცვლაზე ორიენტირებული სავალდებულო სწავლების კურსები. აღნიშნული კურსების ორგანიზებას სამსახური უზრუნველყოფს სახელმწიფო უწყებებთან და სხვა დაინტერესებულ და შესაბამის სფეროში საქმიანობის გამოცდილების მქონე ორგანიზაციებთან თანამშრომლობით.“. **იმის გათვალისწინებით, რომ სასჯელაღსრულებისა და პრობაციის სამინისტროს გაუქმების შემდეგ მოძალადეებისთვის და შესაბამისი დანაშაულისთვის მსჯავრდებული პირებისთვის აღნიშნული კურსის ჩატარების უფლებამოსილება სრულად გადაეცა იუსტიციის სამინისტროს, მნიშვნელოვანია, რომ მას ჰქონდეს შესაბამისი ფინანსური და ადამიანური რესურსი დაკისრებული ამოცანების შესასრულებლად.** თუ იმასაც გავითვალისწინებთ, რომ ოჯახში ძალადობის, ქალთა მიმართ ძალადობის და ოჯახური დანაშაულის ფაქტებს მზარდი დინამიკა ახასიათებს, აუცილებელია **2019 წლის სახელმწიფო ბიუჯეტში შესაბამისი პროგრამული მიმართულების დაფინანსების გაზრდა 70 000 ლარით,** რაც საკმარისი თანხაა 100 ბენეფიციარისთვის აღნიშნული სავალდებულო კურსის უზრუნველსაყოფად. | **გათვალისწინებულია**აღნიშნული საკითხი დამატებით განხილულ იქნა კომიტეტთან და სამინისტროსთან ერთად და შეთანხმდა, რომ შესაბამისი თანხები დაფინანსდება სამინისტროსთვის გამოყოფილი ასიგნებების ფარგლებში. |
| **ჯანმრთელობის დაცვისა და სოციალურ საკითხთა კომიტეტი** |
| წარმოგიდგენთ ჯანმრთელობის დაცვისა და სოციალურ საკითხთა კომიტეტის წინადადებას, რომელიც ითვალისწინებს ასაკით პენსიის მიმღებთან, მკვეთრად გამოხატულ და 0-18 წლამდე შშმ პირების გარდა, **მნიშვნელოვნად გამოხატულ შშმ პირთა პენსიის გაზრდას მინიმუმ იმავე ოდენობით, რაც ასაკით პენსიონერებს.** | **გათვალისწინებულია**18.0 მლნ ლარი გათვალისწინებულია მნიშვნელოვნად შეზღუდული შესაძლებლობის მქონე პირების სოციალური დახმარებების 20 ლარით გაზრდის დასაფინანსებლად. |

# **ინფორმაცია საქართველოს 2019 წლის სახელმწიფო ბიუჯეტის შესახებ“ საქართველოს კანონის პროექტზე სახელმწიფო აუდიტის სამსახურის რეკომენდაციების გათვალისწინების თაობაზე**

| **რეკომენდაცია** | **რეკომენდაციის გათვალისწინების შესაძლებლობა** |
| --- | --- |
| კანონპროექტის საბოლოო ვარიანტს დაემატება სახელმწიფო საწარმოებისა და PPP/PPA ხელშეკრულებების ფისკალური რისკების ანალიზი. **მიზანშეწონილია, „ფისკალური სექტორის მაკროეკონომიკური რისკების ანალიზის” სრულყოფილი დოკუმენტი თან ახლდეს მომავალი წლის ბიუჯეტის კანონპროექტის მეორე წარდგენას.** | ამ მომენტისთვის, საქართველოს ფინანსთა სამინისტრო ფისკალური რისკების ანალიზის დოკუმენტისთვის ინფორმაციას მოიპოვებს სახელმწიფო საწარმოების მაკონტროლებელი სამინისტროებისა და უწყებებისგან ოფიციალური კორესპონდენციით მოთხოვნის გზით.აღსანიშნავია, რომ „ბუღალტრული აღრიცხვის, ანგარიშგებისა და აუდიტის შესახებ“ საქართველოს კანონის შესაბამისად I-III კატეგორიის საწარმოები ბუღალტრული აღრიცხვის, ანგარიშგებისა და აუდიტის ზედამხედველობის სამსახურს წარუდგენენ კანონით დადგენილი ფინანსურ ანგარიშგებას, მმართველობის ანგარიშგებას, სახელმწიფოს მიმართ განხორციელებულ გადახდების შესახებ ანგარიშგებას და კანონით გათვალისწინებულ შემთხვევებში აუდიტორული დასკვნას არაუგვიანეს საანგარიშგებო პერიოდის მომდევნო წლის 1 ოქტომბრისა. არსებული პრაქტიკით სახელმწიფო საწარმოების უმეტესობა მაქსიმალურად იყენებს კანონით დადგენილ ვადას და შესაბამისად ფისკალური რისკების დოკუმენტის მომზადებისთვის საჭირო ინფორმაციის ძირითადი ნაწილის შეგროვება ხორციელდება 1 ოქტომბრის შემდგომ პერიოდში, რაც თავის მხრივ შეუძლებელს ხდის სახელმწიფო ბიუჯეტის პროექტის პირველი და მეორე წარდგენებისთვის.სახელმწიფო საწარმოების მიერ საქართველოს ფინანსთა სამინისტროში ფისკალური რისკების ანალიზის განხორციელების მიზნით ფინანსური ინფორმაციის წარმოდგენა არ არის დარეგულირებული სამართლებრივი აქტით. ამასთან, სამინისტრო განაგრძობს მუშაობას IMF-ის ტექნიკური მხარდაჭერის მისიასთან, სადაც განიხილება საკანონმდებლო/მარეგულირებელი ცვლილებების საჭიროება, რომლის საბოლოო მიზანი იქნება სახელმწიფო საწარმოების ფინანსური შედეგების გაუმჯობესება და კონტროლის მექანიზმების დახვეწა, მათგან მომდინარე ფისკალური რისკების დროული იდენტიფიცირება და მართვა. |
| საერთაშორისო სავალუტო ფონდის შეფასებით მნიშვნელოვანია სახელმწიფო ვალის **ნაშთის „უსაფრთხო“ დონის (35-40% მშპ-თან მიმართებაში) ფარგლებში შენარჩუნება.** სავალუტო კურსის ცვლილება გავლენას ახდენს სახელმწიფო ვალის მოცულობაზე, რის შედეგადაც იგი აჭარბებს საქართველოს სოციალურ-ეკონომიკური განვითარების სტრატეგია „საქართველო 2020“-ით დადგენილ 40%-იან ნიშნულს. თუმცა, სახელმწიფო ვალის მაჩვენებელი (მშპ-სთან მიმართებაში) ნარჩუნდება „ეკონომიკური თავისუფლების შესახებ“ საქართველოს ორგანული კანონით განსაზღვრული 60%-იანი ლიმიტის ფარგლებში; | საქართველოში მთავრობის ვალის ზედა ზღვარს ადგენს ორგანული კანონი „ეკონომიკური თავისუფლების შესახებ“, რომლის მიხედვითაც ვალი არ უნდა აღემატებოდეს მშპ-ს 60 პროცენტს. რაც შეეხება „საქართველო 2020“-ს, ეს არის სტრატეგიული დოკუმენტი, რომლის მიხედვითაც საქართველოს ეკონომიკისათვის ვალის ოპტიმალურ დონეს წარმოადგენს ვალის მოცულობა მშპ-ს 40 პროცენტამდე. 2015 წლიდან ვალის მნიშვნელოვანი ზრდა მოხდა ვალუტის კურსის ცვლილების გამო (დაახლოებით 7 პ.პ.), რის შემდეგაც დაწყებულია ფისკალური კონსოლიდაციის პროცესი და საშუალოვადიან პერიოდში მთავრობის ვალი ჩამოცდება მშპ-ს 40 პროცენტს. |
|  „ეკონომიკური თავისუფლების შესახებ“ ორგანული კანონის ცვლილების პროექტში სრულად არ მოხდა IMF-ის რეკომენდაციების გათვალისწინება. კერძოდ, IMF-ის რეკომენდაციით, მთავრობის ვალი უნდა მოიცავდეს იმ სახელმწიფო საწარმოების ვალს, რომლებიც კლასიფიცირდებიან როგორც სამთავრობო სექტორი. მნიშვნელოვანია **დროულად დასრულდეს სახელმწიფო საწარმოების დაკლასიფიცირება და შესაბამისი საწარმოების ვალდებულებები გათვალისწინებულ იქნეს მთავრობის ვალის მოცულობაში;** | გასათვალისწინებელია, რომ მუნიციპალიტეტების მიერ აღებული ვალი, როგორც წესი წარმოადგენს სახელმწიფო ბიუჯეტიდან გადასესხებას და შესაბამისად ასახულია წარმოდგენილ ინფორმაციაში (კონსოლიდირებულია). სსიპების მიერ სესსხის აღებაც, ისევე როგორც მუნიციპალიტეტების მიერ სესხის აღება, საჭიროებს საქართველოს ფინანსთა სამინისტროს თანხმობას და მსგავსი ტიპი სესხები მინიმალურია. მიუხედავად იმისა, რომ საქართველოს ფინანსთა სამინისტრო ინფორმირებულია აღებული სესხის შესახებ, საქართველოს ფინანსთა სამინისტრო გეგმავს შექმნას აღრიცხვისა და მონიტორინგის სისტემა, თუმცა არსებული ინფორმაციით მსგავსი ტიპის სესხების ნაშთი მინიმალურია და მათი მოცულობა ვერ იქონიებს მნიშვნელოვან გავლენას მთავრობის ვალის მთლიან მაჩვენებელზე.იმ შემთხვევაში, თუ სახელმწიფო წილობრივი მონაწილეობით შექმნილი საწარმოებისა და სახელმწიფოს მიერ დაფუძნებული სხვა იურიდიული პირების სასესხო ვალდებულებებზე არ არის გაცემული სახელმწიფო გარანტია, აღნიშნული ვალდებულებები ვერ იქნება ასახული სახელმწიფო ვალის პორტფელში.ორგანული კანონის პროექტის თანახმად ვალის ლიმიტში ასევე ასახული უნდა იყოს “საჯარო და კერძო თანამშრომლობის შესახებ” საქართველოს კანონის საფუძველზე გაფორმებული PPP ხელშეკრულებების ფარგლებში აღებული ვალდებულებები. საერთაშორისო სავალუტო ფონდთან ერთად მიმდინარეობს მუშაობა შესაბამის მეთოდოლოგიის შემუშვებაზე, თუმცა აღსანიშნავია, რომ აღნიშნული კანონის საფუძველზე, ამ ეტაპისთვის რაიმე ფინანსური ვალდებულება აღებული არ არის.რაც შეეხება სახელმწიფო საწარმოებს, 2019 წლის განმავლობაში GFSM 2014 კლასიფიკაციის შესაბამისად იგეგმება სახელმწიფო საწარმოების კლასიფიცირება მათი ეკონომიკური აქტივობის მიხედვით, რათა სწორად იქნეს განსაზღვრული სახელმწიფო საწარმოები წარმოადგენენ თუ არა სამთავრობო სექტორს. |
| „ეკონომიკური თავისუფლების შესახებ“ ორგანული კანონის პროექტით **მთავრობის ვალის ნაშთში უნდა შედიოდეს „საჯარო და კერძო პარტნიორობის შესახებ“ საქართველოს კანონის საფუძველზე აღებული ვალდებულებების მიმდინარე ღირებულება. თუმცა, ბიუჯეტის კანონპროექტი აღნიშნულ მაჩვენებელს არ მოიცავს.** სახელმწიფო აუდიტის სამსახურის შეფასებით, მნიშვნელოვანია ვალის ნაშთში გათვალისწინებულ იქნეს როგორც კანონის მიღებამდე, ასევე კანონის დამტკიცების შემდეგ გაფორმებული ხელშეკრულებების ფარგლებში წარმოქნილი ვალდებულებები, რაც უზრუნველყოფს აღნიშნული მიმართულებით არსებული ფისკალური რისკების სრულად წარმოდგენას. მსოფლიო ბანკის საჯარო და კერძო თანამშრომლობის მონაცემთა ბაზაზე დაყრდნობით, 2018 წლისათვის საქართველოში არსებობს 7 ასეთი ტიპის პროექტი (თბილისის აეროპორტი, გარდაბანი 1, გარდაბანი 2, ბათუმის პორტი, ანაკლიას პორტი, ბათუმის კონტეინერების ტერმინალი, ბათუმის აეროპორტი)  |
| ამასთანავე, „ეკონომიკური თავისუფლების შესახებ“ ორგანული კანონის პროექტის მიხედვით, **მთავრობის ვალში უნდა შედიოდეს მუნიციპალიტეტებისა და სსიპ-ების ვალები**. მნიშვნელოვანია, დროულად დაინერგოს აღნიშნული ვალდებულებების მონიტორინგის სისტემა და წარმოდგენილ იქნეს მთავრობის ვალის შესახებ სრულყოფილი ინფორმაცია; |
| „ეკონომიკური თავისუფლების შესახებ“ ორგანული კანონის პროექტით შემოთავაზებული ცვლილებების მნიშვნელობიდან გამომდინარე, მიზანშეწონილია, **ბიუჯეტის კანონპროექტზე თანდართულ დოკუმენტაციაში მოხდეს ინფორმაციის წარმოდგენა დაკორექტირებული ფისკალური წესების (ერთიანი ბიუჯეტის დეფიციტი და მთავრობის ვალის მშპ-თან ფარდობა) შესაბამისად;** | „ეკონომიკური თავისუფლების შესახებ“ ორგანულ კანონში ცვლილების შეტანის შესახებ საქართველოს კანონის პროექტი ითვალისწინებს მკაფიო ვალდებულებას ფისკალური წესებით გათვალისწინებული პარამეტრები დაცული იქნეს როგორც გეგმიური, ისე ფაქტიური შესრულების მაჩვენებლებში. ამასთან საქართველოს საბიუჯეტო კოდექსში შესატანი ცვლილებების პროექტით განისაზღვრება, რომ წლიური ბიუჯეტის კანონში, ასევე მისი შესრულების ანგარიშგებაში წარმოდგენილი უნდა იქნეს ინფორმაცია ფისკალური წესებით განსაზღვრული პარამეტრების შესახებ.ზემოაღნიშნული ცვლილებების განსაზღვრული ვალდებულებების შესაბამისად არის წარმოდგენუილი ინფორმაცია ბიუჯეტის პროექტსა და მის თანდართულ მასალებშიც. |
| მიზანშეწონილია, **ბიუჯეტის კანონში სრულყოფილად იყოს წარმოდგენილი ინდივიდუალური სსიპ/ა(ა)იპ-ის გეგმური შემოსავლები და გადასახდელები** **მათი ფორმირების წყაროების მიხედვით.** ბიუჯეტის კანონპროექტის გადამუშავებულ ვარიანტში მოცემულია ინფორმაცია სსიპ/ა(ა)იპ-ების საკუთარი შემოსავლების/გადასახდელების შესახებ, თუმცა, არ არის წარმოდგენილი ინფორმაცია ინდივიდუალური სსიპ/ა(ა)იპ-ის ფარგლებში სახელმწიფო ბიუჯეტიდან მისაღები ჯამური თანხების შესახებ; | იმ ფაქტის გათვალისწინებით, რომ საჯარო სამართლის იურიდიული პირები წარმოადგენენ მსხვილი სახელმწიფო პროგრამების განმახორციელებლებს (მაგ: სახელმწიფო პენსიებისა და სოციალური დახმარებების გაცემა - სსიპ სოციალური მომსახურების საგენტო; ინფრასტრუქტურული პროექტების განხორციელება - სსიპ - მუნიციპალური განვითარების ფონდი; მეწარმეობის ხელშეწყობის პროგრამა - სსიპ - აწარმოე საქართველოში და სხვა), სირთულეს წარმოადგენდა სსიპ-ების ოპერაციების სრულყოფილად წარმოდგენა იმგვარად, რომ ერთის მხრივ სრულად ასახულიყო ყველა ოპერაცია, ხოლო მეორეს მხრივ მსხვილი სახელმწიფო პროგრამების რესურსები არ ჩათვლილიყო სსიპ-ების ოპერაციებად. აღნიშნულიდან გამომდინარე, სახელმწიფო ბიუჯეტიდან მიღებული სახსრების ნაწილში ზოგიერთი მსხვილი პროგრამის განმახორციელებელი სსიპ-თან მიმართებაში არ ხდებოდა ასეთი პროგრამების გათვალისწინება. სახელმწიფო აუდიტის სამსახურის მიერ არაერთხელ გამახვილებულა ყურადღება სსიპებთან მიმართებაში არაერთგვაროვან პრაქტიკაზე. აღნიშნულის გათვალისწინებით მიზანშეწონილად ჩაითვალა სსიპების ოპერაციების შესახებ ინფორმაცია წარმოდგენილი იქნეს კანონმდებლობით ნებადართული შემოსავლების ნაწილში ინდივიდუალური ბალანსების სახით, ხოლო ვინაიდან სახელმწიფო ბიუჯეტის დაფინანსების ნაწილში სსიპებს არ აქვთ შემოსავლები და ასიგნების ფარგლებში ახორციელებენ პროგრამებს, ეს ნაწილი დაიფარება ცენტრალური ბიუჯეტის დანართის ფარგლებში.სახელმწიფო აუდიტის შენიშვნის გათვალისწინებით ცენტრალური ბიუჯეტის დანართში ასახულია პროგრამების/ქვეპროგრამების განმახორციელებლები. |
| მნიშვნელოვანია, ბიუჯეტის კანონპროექტზე თანდართული **„საშუალოვადიანი პროგნოზების შედარებითი ანალიზი“ მოიცავდეს ინფორმაციას მაკროეკონომიკური პროგნოზების ცვლილების გამომწვევი ეკონომიკური თუ ფისკალური ფაქტორების შესახებ.** | საქართველოს ფინანსთა სამინისტრო მაკროეკონომიკურ პროგნოზირებისთვის იყენებს მოდელს, რომელიც წარმოადგენს განტოლებათა სისტემას. მოდელს აქვს საწყისი და საბოლოო ცვლადები. საპროგნოზო პერიოდის გაანგარიშების გაკეთებამდე საჭიროა გასული პერიოდის ფაქტიური სტატისტიკური მაჩვენებლებისა და საწყისი მონაცემების შეტანა. მოდელით იანგარიშება საბოლოო ცლადების საპროგნოზო მნიშვნელობები, რომლებზეც ბუნებრივია გავლენას ახდენს საწყისი ცვლადების დაშვებები და გასული პერიოდის ფაქტიური სტატისტიკური მონაცემების ცვლილება. პროგნოზების შედარების დოკუმენტში აღნიშნულია, რომ სხვაობები წინა პერიდის პროგნოზებთან გამოწვეულია გასული პერიოდის საპროგნოზო სტატისტიკური მაჩვენებლების ფაქტიურისგან აცდენის და საწყისი მაჩენებლების კორექტირების გამო. მაგალითად 2018 წლის ნომინალური მშპ-ს საპროგნოზო მნიშვნელობაზე გავლენა იქონია იმან, რომ 2017 წლის მშპ, ნაცვლად პროგნოზირებული 37,515.5 მლნ ლარისა, ფაქტიურად იყო 38,042.2 მლნ ლარი. თუმცა მიმდინარე წელს კვლავ დაზუსტდა 2017 წლის მშპ და შეადგენს 37,846.6 მლნ ლარს როგორც შესაბამის ცხრილშია მოცემული, ცვლილება განიცადა 2018 წლის რეალური მშპ-ს ზრდისა და მშპ-ს დეფლატორის მოსალოდნელმა მაჩვენებლებმაც. ბუნებრივია უნდა შეცვლილიყო 2018 წლის ნომინალური მშპ-ს პროგნოზიც. როგორც შესაბამის ცხრილშია მოცემული, ნომინალური მშპ-ს ახალი პროგნოზი შეადგემს 41,527.2 მლნ ლარს. აღსანიშნავია რომ, 2017 წლის ფაქტიური ნომინალური მშპ-ს გადახრა საპროგნოზო მნიშვნელობისგან მხოლოდ 0.9 პროცენტია, რაც მიუთითებს პროგნოზის საკმარისად მაღალ სიზუსტეზე. მსგავსი პრონციპი ვრცელდება სხვა ეკონომიკური მაჩვენებლების პროგნოზებზეც, თუმცა კავშირები ყოველთვის არ არის ასეთი მარტივი. ეკონომიკური მაჩვენებლები ზოგჯერ წარმოადგენენ სხვადასხვა საწისი და საბოლოო ცლადების ფუნქციებს. წარმოდგენილ დოკუმენტში მოცემულია ინფორმაცია, როგორც საწყისი ცვლადების, ისე საბოლოო მაჩვენებლების ცვლილების შესახებ. თუ შენიშვნის ავტორებს სურვილი აქვთ რომელიმე დამატებითი ინდიკატორის დოკუმენტში აისახოს, საქართველოს ფინანსთა სამინისტრო მზად არის გაითვალისწინოს იგი, თუმცა მოთხოვნილი ინდიკატორი მოცემული უნდა იყოს სამინისტროს მაკროეკონომიკური პროგნოზების ცხრილებში.საჯარო ფინანსების მართვის რეფორმის ფარგლებში საქართველოს მთავრობა ეტაპობრივად ახორცილებს მის მიერ წლიური ბიუჯეტის კანონის პროექტის პაკეტში წარმოდგენილი ინფორმაციის სრულყოფას, მათ შორის, მიმდინარე წელს გაძლიერდა საშუალოვადიანი პროგნოზების ანალიზის ნაწილი. ამ მიმართულებით მუშაობა კვლავაც გაგრძელდება და სამომავლოდ გაღრმავდება შესაბამისი ანალიზის მასშტაბიც და გაუმჯობესდება ხარისხიც. |
| მიზანშეწონილია, **კანონპროექტზე თანდართული განმარტებითი ბარათი მოიცავდეს ინფორმაციას ნაერთი ბიუჯეტიდან ინფრასტრუქტურული პროექტების დაფინანსებაზე მისამართი რესურსის მიზნობრივი ნიშნულის (საშუალოვადიან პერიოდში მშპ-ის 8%) გაანგარიშების მეთოდოლოგიის შესახებ.** როგორც IMF-ის საჯარო ინვესტიციების მართვის ტექნიკურ შეფასებაში (PIMA) აღინიშნა, ინფრასტრუქტურული პროექტების მართვის და ანგარიშგების მეთოდოლოგია არ არის შესაბამისობაში უკეთესი პრაქტიკის მაგალითებთან, და მნიშვნელოვანია მისი საერთაშორისო სავალუტო ფონდის GFSM კლასიფიკაციასთან შესაბამისობაში მოყვანა; | საშუალოვადიან პერიოდში მშპ-ს 8%-ის მიმართვა ინფრატრუქტურული პროექტების დაფინანსებაზე წარმოადგენს არა რაიმე მეთოდოლოგიით გაანგარიშებულ მაჩვენებელს, არამედ არსებული ფისკალური პოლიტიკის (რომლის მიხედვით ხორციელდება მიმდინარე ხარჯების და საბიუჯეტო დეფიციტის ეტაპობრივი შემცირება და რესურსების მაქსიმალურად მიმართვა კაპიტალური პროექტების დასაფინანსებლად) მიხედვით გაკეთებულ პროგნოზებს და რომლის ფარგლებშიც უნდა დაფინანსდეს ის დაგეგმილი პროექტები, რომლებმაც საბოლოოდ უნდა უზრუნველყოს ქვეყნის ტურისტული და სატრანზიტო პოტენციალის მაქსიმალური გამოყენება.რაც შეეხება პროექტების შერჩევის მეთოდოლოგიას და არსებულ პრაქტიკას, მისი გაუმჯობესების მიზნით ჩვენ საერთაშორისო სავალუტო ფონდთან ერთად შევიმუშავეთ 2018-2021 წლების სამოქმედო გეგმა და აღნიშნული გეგმის განხორციელებით მნიშვნელოვნად გაუმჯობესდება ინფრასტრუქტურული პროექტების დაგეგმვის და მათი განხორციელების მართვის პროცესი. |
| როგორც გასული წლების პრაქტიკამ აჩვენა, რიგ შემთხვევებში, საბიუჯეტო წლის ბოლოს ადგილი ჰქონდა დაუგეგმავი ღონისძიებების განხორციელებას და ავანსების სახით მომავალ წელს განსახორციელებელი ღონისძიებების დაფინანსებას ან საქონლის/მომსახურების შესყიდვას, რაც იწვევს წლის ბოლოს აუთვისებელი საბიუჯეტო რესურსების ჭარბ ხარჯვას. ამასთან დაკავშირებით, მნიშვნელოვანია, **როგორც მხარჯავი დაწესებულებების, ისე მაკოორდინირებელი უწყების მხრიდან ყურადღება გამახვილდეს წლის ბოლოს ასიგნებების მასშტაბური ათვისების თავიდან აცილებაზე.** რეკომენდაცია არ ეხება კანონმდებლობით განსაზღვრული საქმიანობის შესრულებისთვის და დამტკიცებული ბიუჯეტით გათვალისწინებული ადმინისტრაციული ხარჯებისთვის წინასწარ დაგეგმილი ასიგნებების დეკემბრის თვეში ათვისებას. | გასათვალისწინებელია, რომ აღმოსავლეთ-დასავლეთის ჩქაროსნული მაგისტრალის რიკოთის მონაკვეთის მშენებლობის დაწყებიდან გამომდინარე ინფრასტრუქტურული პროექტების ხარჯის მნიშვნელოვანი ნაწილი მე-4 კვარტალშია გათვალისწინებული.იმ ფაქტის გათვალისწინებით, რომ კაპიტალური პროექტების ათვისებაში სხვადასხვა ობიექტური გარემოებებიდან გამომდინარე პროექტების ნაწილის განხორციელება გადაინაცვლებს 2019 და შემდეგ წლებში, ასევე საგადასახადო შემოსავლები გადაჭარბებით სრულდება, ცვლილება შედის 2018 წლის სახელმწიფო ბიუჯეტის კანონში და მცირდება იმ პროექტების ასიგნებები, რომელთა ათვისება მიმდინარე წელს ვერ ხორციელდება. ზემოაღნიშნული ცვლილების შედეგად მიმდინარე წლის დეფიციტი მშპ-ის 2,3%-მდე მცირდება, ნაცვლად თავდპირველი გეგმით გათვალისწინებული 2.8%-ისა.რაც შეეხება ზოგადად გასული თვეების ხარჯვის საშუალო მაჩვენებლის შედარებას წლის ბოლო თვეებთან, ვფიქრობთ არასწორია, ვინაიდან ხშირ შემთხვევებში სწორედ წლის ბოლოა ხელშეკრულებების მიხედვით შესასრულებელი სამუშაოებისა და საქონლის მიწოდების და შესაბამისად თანხის ანაზღაურების ვადად.რაც შეეხება ავანსების გაცემას, არნიშნული წაემოადგენს როგორც საქართველოს კანონმდებლობით, ისე საერთშორისო პრაქტიკით (მშ. საერთშორისო საფინანსო ინსტიტუტების მიერ დამტკიცებული შესყიდვის წესების) არსებულ მექანიზმს, რომელიც გამოიყენება თქითქმის ყველა ინფრასტრუქტურული პროექტის განხორცილებისას, შესაბამისად ავანსების გაცემა ხორციელდება როგორც წლის განმავლობაში, ასევე წლის ბოლო პერიოდშიც. |